Lav et referat af nedenstående tekst:

Tekst:
Der var smil på læberne, da det røde bånd endelig kunne blive klippet, og de mange besøgende kunne tage en tur rundt og se de nye lokaler. I 2021 åbnede Sportsmedicinsk Center for første gang i Hjørring, men allerede dengang var det planen, at afdelingen skulle flyttes grundet pladsmangel, man vidste bare ikke hvornår. Nu, to år senere var det så endelig blevet tid. - Forskellen er stor, her er der mere plads, store flotte rum og ideelle betingelser for det, som vi gerne vil, siger specialeansvarlig overlæge på Sportsmedicinsk Center, Thøger Persson Krogh. Han er manden bag centret, som skal hjælpe både motionister, elitesportsudøvere og idrætsaktive med eventuelle skader, som er sket på grund af sport. Stort behov Flytningen af klinikken giver mulighed for at have mere plads at arbejde på for de mange tilknyttede læger, fysioterapeuter, ortopædkirurger, reumatologer og sportsmedicinerer, som skal have sin gang på centret. Det er en gruppe læger med stor erfaring indenfor sportsskader, flere af dem har blandt andet arbejde eller arbejdet for Team Danmark, DBU og forskellige professionelle sportsklubber. - Både på motionsplan og eliteplan er der mange, som gerne vil have undersøgt, hvorfor de ikke kan blive ved. Der kan vi mærke, at når man så laver et center, hvor man samler folk med kompetencerne, så bliver folk meget begejstret, siger Thøger Persson Krogh. Årligt venter klinikken da også, at der vil blive tilset omkring 6.000 patienter på centret. Cirka 90 procent almindelige motionister og 10 procent er elitesportsudøvere fra hele landet. - Det betyder noget for den professionelle atlet, men også for den almindelige, at de ikke skal gå i flere måneder og ikke kan opretholde deres idrætsaktivitet, siger Thøger Persson Krogh. Flytning af afdelinger For at centeret kunne rykke ind i Frederikshavn skulle kabalen dog først lige gå op. Ambulatorium for Urinkirurgi lå nemlig oprindeligt i lokalerne, som Sportsmedicinsk Center nu er rykket ind i, så den afdeling skulle først i nye lokaler. Så mens Sportsmedicinsk rykker til Frederikshavn, er Urinkirurgi rykket til Hjørring. Og for Hospitalsdirektør på Regionshospital Nordjylland, Henrik Larsen, er det stort at få det nye center tilknyttet på trods af usikkerheder om projektet. - Det, at være med til at lave noget, hvor vi så at sige er først i Danmark, hvor vi siger, at det her vil vi gøre kompetent og har store ambitioner, er jeg rigtig glad for at se lykkedes. Jeg er rigtig glad for at se, at det lykkedes for os og sætte baren højt - jeg troede også det var for højt - men jeg er glad for at se, at det lykkedes for os i dag, siger han. Både overlæge og hospitalsdirektør har høje forventninger til centeret, som håbes at blive en af Europas førende sportsklinikker. - Jeg tænker, at det her kan blive et fyrtårn i Regionen eller hele Jylland, hvor man kan sige, at her mødes vi og samles om vores interesser for idrætsskader, siger Thøger Persson Krogh. SE HELE INDSLAGET HER:

Referat:
I dag kunne Sportsmedicinsk Center for alvor slå dørene op i deres nye lokaler på Regionshospitalet i Frederikshavn.